***ИЗВЕШТАЈ О РАДУ ЛИКОВНЕ СЕКЦИЈЕ У ШКОЛСКОЈ 2014/2015. г.***

 И ове школске године Ликовна секција у издвојеном одељењу ОШ ,, Иво Андрић“ у насељу Бранко Бјеговић окупила је ученике од I до IV разреда. Интересовање талентоване деце за учешће у раду секције било је велико, па смо окупили око 60 ученика. Радионицама су присуствовали и ђаци одељења III/2, које у централној школи води учитељ Владица Димитријевић. Гости су нам били и основци из школе у Хуму.

 Ликовне радионице одржавале су се сваког петка, у трајању од једног школског часа за ученике I разреда и у трајању од два школска часа за ученике осталих разреда.

 Придржавајући се плана рада **користили смо различита средства,** **материјале и ликовне технике**. Ове школске године посебну пажњу посветили смо стварању нових облика и радова од искоришћеног, отпадног материјала. Тиме смо утицали на еколошку свест деце и умеће да од старог и одбаченог створе корисно ( рециклажа).

 **Активно смо учествовали у обележавању многих празника и уређењу** **ентеријера школе** поводом: Дечије недеље, Дана школе, Нове године, Светосавског дана, Дана заљубљених, Осмог марта, Ускрса.

 У сарадњи са колегама и члановима осталих секција **изложили смо** **најуспешније радове** за Дан школе, Ускрс и Дан планете Земље. Поносимо се продајном изложбом организованом 29. 12. 2014. г. која је окупила велики број родитеља. Том приликом представили смо им наше блогове <https://usvetuboja.wordpress.com> и <http://kadsesrcaspoje.weebly.com> који прате рад Ликовне секције.

 **Учествовали смо на конкурсима** и освојили следеће награде:

* Лана Димитријевић I/3 - 1. место на међународном конкурсу Народне библиотеке у Нишу за ,, Народну бајку у стрипу“ ;
* Немања Јаћимовић I/3 - 2. место на међународном конкурсу Народне библиотеке у Нишу за ,, Народну бајку у стрипу“ ;
* Јана Дукић I/3 - добитник ,, Витезове награде“ за ликовно стваралаштво на традиционалном ,, Витезовом пролећу“ у Београду ;
* Николина Ивановић III/2 - 1. место на конкурсу Ниш- експреса ,, Мој сапутник“ ;
* Николина Ивановић III/2 - 3. место на ,, Медијана фестивалу“ ;
* Николина Ивановић III/2 - добитник специјалне награде за оригиналност на конкурсу ,, Радионица баснописаца“;
* Михајловић Невена III/4 - добитник похвалнице на међународном конкурсу Народне библиотеке у Нишу за ,, Народну бајку у стрипу“ ;
* Николина Ивановић III/2 - добитник похвалнице на међународном конкурсу Народне библиотеке у Нишу за ,, Народну бајку у стрипу“.

 На основу освојених награда, активног рада током целе школске године и великог броја креативне деце који са задовољством учествују у раду секције, закључујемо да је за нама једна успешна школска година обележена ликовним стваралаштвом.

 Радује што имамо све већу подршку родитеља који често посећују радионице и помажу нам да реализујемо осмишљено. Очекујемо да ће наредне године та сарадња бити на још већем нивоу.

 Подносиоци извештаја:

 Ивана Наумовић и Зорица Димитријевић

 